เจ้าของช็อก โจรขโมยวัวไปเชือด ตัดขา เฉือนจู๋ คาดฝีมือแก๊งดมกาว 
คนเลี้ยงวัวผงะ วัวเพศผู้ตัวใหญ่หายไปจากคอกข้ามคืน ออกตามหา  เช้าไปเจอแทบช็อกพบ คนร้ายขโมยไปฆ่า ตัดขา ตัดหาง ตัดใบหูตัดอวัยวะเพศตัวเดียวอันเดียว ใส่กระสอบทิ้งไว้ในป่า คาดฝีมือ แก๊งดมกาว  ,เมื่อเวลา 07.00 น. วันที่ 21 พฤศจิกายน ร.ต.อ.กันตภณ สักขาพรม รอง สว.(สอบสวน) สภ.เมืองตราด ได้รับแจ้งจากนายมนตรี ฮัดซัน อายุ 51 ปี อยู่บ้านเลขที่ 5/5 หมู่ 3 ต.วังกระแจะ อ.เมือง จ.ตราด ว่ามีคนร้ายได้แอบขโมยวัวที่ตนเลี้ยงไว้ นำไปฆ่าตายทิ้งไว้อยู่ในป่ากระถินณรงค์ ภายในซอยสันติสุข ท้ายหมู่บ้านสุเหร่าแขกปลายคลอง หมู่ที่ 2 ต.วังกระแจะ อ.เมือง จ.ตราด ห่างจากคอกเลี้ยงวัวของตนเองไปประมาณ 1 กิโลเมตร หลังรับแจ้งจึงเดินทางไปตรวจสอบพร้อมด้วย พ.ต.ต.ชาติณรงค์ กาหลง หัวหน้าสายตรวจ สภ.เมืองตราด เจ้าหน้าที่ตำรวจชุดสืบสวน สภ.เมืองตราด,จากการตรวจสอบพบวัวเพศผู้ สีขาว อายุประมาณ 2 ปี น้ำหนักประมาณ 250-300 กิโลกรัม นอนตายอยู่ใต้ต้นกระถินณรงค์ โดยมีผ้าสแลน สีดำ คลุมปิดอยู่ สภาพของวัวถูกของแหลมคมแทงที่คอ แล้วทำการตัดขาขาดไปแล้ว 3 ขา เหลือขาหน้าด้านขวาที่ถูกตัดแต่ยังไม่ขาดติดอยู่อีก 1 ขา ใบหูถูกตัดทั้ง 2 ข้าง หางถูกตัดและอวัยวะเพศวัวก็ถูกตัดไป นอกจากนี้บริเวณสะโพกด้ายซ้ายมีร่องรอยถูกชำแหละเป็นบาดแผลขนาดใหญ่,ห่างจากจุดที่วัวนอนตายไปประมาณ 20 เมตร บริเวณในคูน้ำพบกระสอบปุ๋ย 2 ใบ ซุกอยู่ในคูน้ำภายในกระสอบพบ ชิ้นส่วน ขา หาง หู อวัยวะเพศของวัวทั้งหมดที่ถูกตัดออกมาใส่อยู่ในกระสอบ นอกจากนี้ในการตรวจสอบที่เกิดเหตุยังพบ กระป๋องกาวปะยาง สีเขียว ยี่ห้อ 3 K ตกอยู่ คาดว่าเป็นของคนร้ายที่เอาไว้สูดดม,สอบถามนายมนตรี ฮัดซัน เจ้าของวัว เล่าว่า ตนเลี้ยงวัวไว้ 4 ตัว โดยเลี้ยงรวมไว้กับกลุ่มวัวของเพื่อนๆ ในหมู่บ้านรวมทั้งฝูงก็ประมาณสิบกว่าตัว วัวตัวที่ถูกฆ่านี้เป็นวัวของตน ตั้งชื่อว่าสมปอง เป็นเพศผู้ อายุประมาณเกือบ 2 ปี ทุกๆ วัน ในตอนเช้าจะนำวัวออกจากคอกมาผูกเชือกไว้แถวๆ ท้ายหมู่บ้าน เพื่อให้วัวออกมาหาหญ้ากิน และในช่วงประมาณ 5 โมงเย็น ก็จะมาต้อนวัวกลับเข้าคอก โดยเมื่อวานนี้ (20 พ.ย.) ตนได้นำวัวออกมาผูกเชือกปล่อยให้หากินหญ้าตามปกติ จนกระทั่งตอนประมาณ 16.30 น. ก็ต้อนวัวกลับเข้าคอกตามปกติ แต่ไม่พบวัวตัวที่ชื่อ สมปอง จึงได้ออกเดินตามหาจนกระทั่งมืดก็ไม่พบ จึงหยุดค้นหาและตื่นมาเดินค้นหาต่อในช่วงเช้าของวันนี้,เมื่อเดินเข้าไปในป่ากระถินณรงค์ และได้กลิ่นเหม็นจึงเดินตามกลิ่นเข้าไป ก็พบว่ามีผ้าสแลน สีดำ คลุมปิดสิ่งของบางอย่างอยู่ เมื่อเปิดดูก็พบว่าเป็นวัวของตนเองสภาพเสียชีวิตถูกตัดขา หู หาง และอวัยวะเพศ แล้วจึงรีบแจ้งผู้ใหญ่บ้า นให้นำเจ้าหน้าที่มาตรวจสอบ,เบื้องต้น คาดว่าคนร้ายที่ลงมือน่าจะมีไม่ต่ำกว่า 2 คน เพราะวัวมีขนาดตัวใหญ่ คนเดียวไม่สามารถทำร้ายวัวได้ และอาจจะเป็นกลุ่มที่ติดสารระเหย แล้วมาลงมือขโมยวัวชาวบ้านไปทำการเชือดชำแหละเพื่อจะนำเนื้อไปขายหาเงินไปซื้อสารเสพติด หรือยาเสพติด แต่คนร้ายอาจจะยังทำการชำแหละเนื้อวัวยังไม่เสร็จ แต่มีคนมาพบเสียก่อน คนร้ายจึงทิ้งกระสอบไว้ก่อนจะหนีไป ส่วนกลุ่มคนร้ายจะเป็นใครนั้น เบื้องต้นเจ้าหน้าที่ตำรวจได้เก็บหลักฐานต่างๆ ในที่เกิดเหตุ โดยเฉพาะกระป๋องกาวที่เป็นของกลุ่มคนร้ายไปตรวจสอบ พร้อมทั้งให้เจ้าหน้าที่ชุดสืบสวนลงพื้นที่หาข้อมูลคาดว่าน่าจะจับคนร้ายได้ในเร็วๆ นี้,สำหรับวัวเพศผู้ตัวนี้ มีน้ำหนักประมาณ 250-300 กิโลกรัม หากนำไปขายจะมีราคาไม่ต่ำกว่า 30,000 บาท หรือถ้านำไปชำแหละขายในท้องตลาดทั่วไป ราคาอยู่ที่กิโลกรัมละ 200 บาท ซึ่งในหมู่บ้านสุเหร่าแขกปลายคลองเป็นชุมชนอิสลาม มีอาชีพเลี้ยงวัวเป็นอาชีพเสริม ซึ่งชาวบ้าน 4-5 ครอบครัวเลี้ยงวัวรวมกันกว่า 10 ตัว ส่วนซากวัว เจ้าของได้มอบให้เจ้าหน้าที่ตำรวจไปดำเนินการต่อ
คนเลี้ยงวัวผงะ วัวเพศผู้ตัวใหญ่หายไปจากคอกข้ามคืน ออกตามหา  เช้าไปเจอแทบช็อกพบ คนร้ายขโมยไปฆ่า ตัดขา ตัดหาง ตัดใบหูตัดอวัยวะเพศตัวเดียวอันเดียว ใส่กระสอบทิ้งไว้ในป่า คาดฝีมือ แก๊งดมกาว
ขโมยวัว,ฆ่าวัว,ตัดขาวัว,ขโมยวัวไปเชือด,ข่าวทั่วไป